OpenLLM-France/wikimedia huggingface dataset:
# Pine Grove Mills

Pine Grove Mills és una concentració de població designada pel cens dels Estats Units a l'estat de Pennsilvània. Segons el cens del 2000 tenia 1.141 habitants.

## Demografia

Segons el cens del 2000, Pine Grove Mills tenia 1.141 habitants, 464 habitatges, i 320 famílies. La densitat de població era de 101,3 habitants/km².
Dels 464 habitatges en un 29,5% hi vivien nens de menys de 18 anys, en un 61% hi vivien parelles casades, en un 6% dones solteres, i en un 31% no eren unitats familiars. En el 23,1% dels habitatges hi vivien persones soles el 9,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 2,95.
Per edats la població es repartia de la següent manera: un 23,7% tenia menys de 18 anys, un 6,3% entre 18 i 24, un 29,3% entre 25 i 44, un 26,4% de 45 a 60 i un 14,4% 65 anys o més.
L'edat mediana era de 40 anys. Per cada 100 dones de 18 o més anys hi havia 92,7 homes.
La renda mediana per habitatge era de 47.321 $ i la renda mediana per família de 63.375 $. Els homes tenien una renda mediana de 32.407 $ mentre que les dones 35.690 $. La renda per capita de la població era de 22.822 $. Cap de les famílies i el 3,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pine Grove Mills». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
* ↑ «Geographic Comparison Table- Pine Grove Mills». American Fact Finder. Oficina del Cens dels Estats Units, 12-01-2010.
# Tizi Ntakoucht

Tizi Ntakoucht (en àrab تيزي نتاكوشت, Tīzī Ntākūxt; en amazic ⵜⵉⵣⵉ ⵏ ⵜⴰⴽⵓⵛⵜ) és una comuna rural de la província de Chtouka-Aït Baha, a la regió de Souss-Massa, al Marroc. Segons el cens de 2014 tenia una població total de 1.368 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Richterita

La richterita és un mineral de la classe dels inosilicats, i dins d'aquesta pertany i dona nom al grup del nom arrel richterita. Va ser descoberta l'any 1865 en una mina del municipi de Filipstad, a la província de Värmland (Suècia), sent nomenada així en honor de H. Theodor Richter, mineralogista alemany. Sinònims poc usats són: chernyshevita i isabellita.

## Característiques químiques

És un silicat hidroxilat de sodi, calci i magnesi, pertanyent al grup dels amfíbols i subgrup dels "clinoamfíboles càlcic", amb estructura de cadena doble de tetraedres de sílice i sistema monoclínic.
Forma una sèrie de solució sòlida amb el mineral ferrorrichterita (Na₂Ca(Fe$^{2+}$)₅Si₈O$_{22}$(OH)₂), en la qual la substitució gradual del magnesi per ferro va donant els diferents minerals de la sèrie.
A més dels elements de la seva fórmula, sol portar com a impureses: titani, alumini, crom, manganès, níquel, estronci, potassi, fluor, clor i aigua.

## Formació i jaciments

Apareix comunament en roques calcàries sotmeses a metamorfisme de contacte. També en roques ígnies alcalines i en carbonatites.
S'ha trobat en meteorits.
Sol trobar-se associat a altres minerals com: leucita, diòpsid, forsterita, calcita, apatita, natrolita, flogopita, cristobalita, enstatita o plagioclasa.

## Referències

* ↑ «Richterite» (en anglès). Mindat. [Consulta: 19 desembre 2019].
* Richterita, mindat.org.
* Richterita, webmineral.com.
* Manual de richterita, Mineral Data Publishing.
# Quimperlé

Quimperlé (en bretó Kemperle) és un municipi francès, situat a la regió de Bretanya, al departament de Finisterre. L'any 2006 tenia 10.725 habitants. El 18 de desembre de 2008 el consell municipal va aprovar la carta Ya d'ar brezhoneg. A l'inici del curs 2007 el 2,9% dels alumnes del municipi eren matriculats a la primària bilingüe.

## Demografia

Evolució de la població Cassini :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 4 549 | - | 4 263 | 4 724 | 5 275 | 5 541 | 5 261 | 5 791 | 6 114 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 6 375 | 6 240 | 6 863 | 6 253 | 6 533 | 6 821 | 7 156 | 8 049 | 8 306 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 9 036 | 9 176 | 9 188 | 8 995 | 8 969 | 9 062 | 9 335 | 10 679 | 10 030 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 10 272 | 10 698 | 10 907 | 11 067 | 10 748 | 10 850 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1977-1989 | Yves Guillou | Divers gauche |
| 1989-1995 | Guy Savin | PS |
| 1995-2001 | Marcel Tusseau | Divers droite |
| 2001-2008 | Daniel Le Bras | PS |
| 2008- | Alain Pennec | Divers gauche |

## Personatges il·lustres

* Théodore Hersart de la Villemarqué (1815-1895), autor del Barzaz Breiz.
* Corantin Maria Le Guillou (1804-1890) compositor de música sacra

## Referències

* ↑ (francès) Ofis ar Brezhoneg: Enseignement bilingue
* ↑ http://cassini.ehess.fr/ Population avant le recensement de 1962
# Burey-la-Côte

Burey-la-Côte és un municipi francès situat al departament del Mosa i a la regió del Gran Est. L'any 2007 tenia 65 habitants.

## Demografia
### Població

El 2007 la població de fet de Burey-la-Côte era de 65 persones. Hi havia 32 famílies, de les quals 12 eren unipersonals (8 homes vivint sols i 4 dones vivint soles), 12 parelles sense fills, 4 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 52 habitatges, 29 eren l'habitatge principal de la família, 20 eren segones residències i 3 estaven desocupats. 48 eren cases i 4 eren apartaments. Dels 29 habitatges principals, 24 estaven ocupats pels seus propietaris, 3 estaven llogats i ocupats pels llogaters i 2 estaven cedits a títol gratuït; 1 tenia dues cambres, 5 en tenien tres, 8 en tenien quatre i 15 en tenien cinc o més. 22 habitatges disposaven pel capbaix d'una plaça de pàrquing. A 13 habitatges hi havia un automòbil i a 14 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Burey-la-Côte el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 0 |
| 12 | 70 a 74 | 4 |
| 0 | 65 a 69 | 8 |
| 0 | 60 a 64 | 0 |
| 0 | 55 a 59 | 0 |
| 4 | 50 a 54 | 0 |
| 0 | 45 a 49 | 0 |
| 0 | 40 a 44 | 0 |
| 4 | 35 a 39 | 4 |
| 8 | 30 a 34 | 0 |
| 0 | 25 a 29 | 4 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 38 persones, 29 eren actives i 9 eren inactives. De les 29 persones actives 25 estaven ocupades (15 homes i 10 dones) i 4 estaven aturades (3 homes i 1 dona). De les 9 persones inactives 6 estaven jubilades, 1 estava estudiant i 2 estaven classificades com a «altres inactius».

### Activitats econòmiques

Dels 3 establiments que hi havia el 2007, 1 era d'una empresa de construcció i 2 d'empreses de serveis.
L'únic servei als particulars que hi havia el 2009 era un guixaire pintor.
L'any 2000 a Burey-la-Côte hi havia 3 explotacions agrícoles que ocupaven un total de 537 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques de Burey-la-Côte a l'INSEE.
* Évolution et structure de la population Fitxa amb el detall de dades de Burey-la-Côte a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Estació de Segovia-Guiomar

L'estació de Segovia-Guiomar és una estació d'alta velocitat propietat d'ADIF. Dona servei a la LAV Madrid-Segòvia-Valladolid. Es troba al quilòmetre 76 de la línia i a uns 6 quilòmetres del centre de la ciutat castellana de Segòvia, a prop del polígon industrial d'Hontoria.
# Tizguite

Tizguite (en àrab تيزكيت, Tīzgīt; en amazic ⵜⵉⵣⴳⵉⵜ) és una comuna rural de la província d'Ifrane, a la regió de Fes-Meknès, al Marroc. Segons el cens de 2014 tenia una població total de 10.693 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Richtersveld

El Richtersveld és un paisatge muntanyós desert caracteritzat per congostos i altes muntanyes, situat a l'extrem nord-oest de la província del Cap Septentrional de Sud-àfrica.Està inscrit a la llista del Patrimoni de la Humanitat de la UNESCO des del 2007.

## Referències

* ↑ Centre, UNESCO World Heritage. «Richtersveld Cultural and Botanical Landscape» (en anglès). [Consulta: 20 desembre 2020].
# Rasbora lateristriata

Rasbora lateristriata és una espècie de peix cipriniforme de la família dels ciprínids.

## Morfologia

Els mascles poden assolir els 12 cm de longitud total.

## Distribució geogràfica

Es troba a Indonèsia (des de Sumatra fins a Sumbawa).

## Referències

* 1 2 FishBase (anglès)
* ↑ Baensch, H.A. i R. Riehl, 1991. Aquarien atlas. Bd. 3. Melle: Mergus, Verlag für Natur- und Heimtierkunde, Alemanya. 1104 p.
* ↑ Herre, A.W.C.T., 1924. Distribution of the true freshwater fishes in the Philippines. I. The Philippine Cyprinidae. Philipp. J. Sci. 24(3):249-307.

## Bibliografia

* Bleeker, P. 1854. Overzigt der ichthyologische fauna van Sumatra, met beschrijving van eenige nieuwe soorten. Natuurkd. Tijdschr. Neder. Indië v. 7: 49-108.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kottelat, M., A.J. Whitten, S.N. Kartikasari i S. Wirjoatmodjo, 1993. Freshwater fishes of Western Indonèsia and Sulawesi. Periplus Editions, Hong Kong. 221 p.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Dia de la Protecció de Dades

El Dia de la Privacitat de les Dades (conegut a Europa com a Data Protection Day) és una celebració que se celebra cada 28 de gener. El propòsit del Dia de la Privacitat de les Dades és promocionar les bones pràctiques en matèria de seguretat digital i protecció de dades. Se celebra als Estats Units d'Amèrica, Canadà, Israel i als 47 països europeus que formen part del Consell d'Europa.

## Origen

L'any 2006, el Consell Europeu va establir que cada 28 de gener se celebraria el Dia de la Protecció de Dades. La data vol commemorar el dia que es va firmar la convenció, coneguda com a Convenció 108. Durant aquest dia, governs, parlaments i diferents agents de la privacitat de les dades organitzen activitats sobre els drets de les persones a tenir privacitat en les seves dades personals. Aquestes activitats poden ser: campanyes per al públic en general, projectes educatius per a estudiants i professorat, i conferències sobre protecció de dades. Als Estats Units d'Amèrica i al Canadà, el Dia de la Privacitat de les Dades es va començar a celebrar el gener del 2008, seguint l'exemple del Dia Europeu de la Protecció de Dades. Als Estats Units d'Amèrica, el Dia de la Privacitat de les Dades està organitzat per la National Cyber Security Alliance, una entitat pública sense ànim de lucre que té per objectiu fomentar la seguretat cibernètica a tots els ciutadans en línia.

## Objectiu

L'objectiu del dia de la privacitat de les dades és donar als ciutadans europeus l'oportunitat de comprendre quines dades personals es recopilen i és processen, i quins són els drets personals que tenen els ciutadans sobre aquest tractament. També es vol crear una relació entre la ciutadania i els professionals de la protecció de dades.

## Enllaços externs

* Detalls de la Convenció 108
* Consell Europeu. Pàgina web del Dia de la Protecció de Dades

## Referències

* ↑ «28 January - Data protection day» (en anglès). Consell Europeu. [Consulta: 17 octubre 2019].
* ↑ «Data Privacy Day - January 28, 2019» (en anglès). Mississipi Department of Information Technology Services. Arxivat de l'original el d’octubre 16, 2020. [Consulta: 17 octubre 2019].
* ↑ « Data Protection Day]» (en anglès). Consell Europeu. [Consulta: 17 octubre 2019].
# Martine Ouellet

Martine Ouellet (Longueuil, Quebec, 8 d'abril de 1969) és una política canadenca, graduada en enginyeria mecànica per la Universitat McGill i amb un MBA de l'HEC Montréal. Membre del Parti Québécois Ouellet va ser elegida a l'Assemblea Nacional del Quebec en una elecció parcial el 5 de juliol de 2010, representant el districte electoral de Vachon. Després de les eleccions de 2012, va ser nomenada Ministra d'Energia i Recursos Naturals. A banda de la gestió de l'aigua i les polítiques energètiques, la seva acció política també se centra en la independència del Quebec. Abans de la seva primera elecció, Ouellet va treballar com a enginyera per a Hydro-Québec.

## Referències

* 1 2 3 "Parti Quebecois holds on to a Montreal-area riding in Quebec byelection".
* ↑ «Un Québec indépendant pour un développement économique intelligent». Arxivat de l'original el 2015-10-17. [Consulta: 21 agost 2015].

## Enllaços externs

* "Biography". Dictionnaire des parlementaires du Québec de 1792 à nos jours (en francès). Assemblea Nacional del Quebec.
* Martine Ouellet Arxivat 2019-05-27 a Wayback Machine. (francès)
* Martine Ouellet —Assemblée nationale du Québec
# Pine Hills (Florida)

Pine Hills és una concentració de població designada pel cens dels Estats Units a l'estat de Florida. Segons el cens del 2000 tenia 41.764 habitants.

## Demografia

Segons el cens del 2000, Pine Hills tenia 41.764 habitants, 13.358 habitatges, i 10.031 famílies. La densitat de població era de 2.099,6 habitants/km².
Dels 13.358 habitatges en un 41,8% hi vivien nens de menys de 18 anys, en un 44,9% hi vivien parelles casades, en un 23% dones solteres, i en un 24,9% no eren unitats familiars. En el 18,7% dels habitatges hi vivien persones soles el 5,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,11 i el nombre mitjà de persones que vivien en cada família era de 3,53.
Per edats la població es repartia de la següent manera: un 32,9% tenia menys de 18 anys, un 10,2% entre 18 i 24, un 30,6% entre 25 i 44, un 18,4% de 45 a 60 i un 7,9% 65 anys o més.
L'edat mediana era de 30 anys. Per cada 100 dones de 18 o més anys hi havia 88,2 homes.
La renda mediana per habitatge era de 33.455 $ i la renda mediana per família de 34.997 $. Els homes tenien una renda mediana de 25.613 $ mentre que les dones 21.099 $. La renda per capita de la població era de 13.257 $. Entorn del 14,8% de les famílies i el 18,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pine Hills». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Pine Hills». American Fact Finder. Oficina del Cens dels Estats Units, 12-01-2010.
# Bothus tricirrhitus

Bothus tricirrhitus és un peix teleosti de la família dels bòtids i de l'ordre dels pleuronectiformes.

## Distribució geogràfica

Es troba a les costes del Mar Roig.

## Referències

* ↑ The Taxonomicon (anglès)
* ↑ FishBase (anglès)
# Eva Montesinos Mas

Eva Montesinos Mas (Madrid, 26 de maig de 1971) és una política espanyola, militant en el PSPV de la ciutat d'Alacant.
Eva Montesinos ha estudiat psicopedagogia i magisteri a la Universitat d'Alacant i ha desenvolupat treballs en diversos instituts públics de la província d'Alacant.
Va ser elegida regidora d'Alacant les eleccions de 2015, i va desenvolupar el càrrec de portaveu del Grup Municipal Socialista. Després de la dimissió de l'alcalde Gabriel Echávarri Fernández anava a ser triada nova alcaldessa de la ciutat, però l'abstenció de Nerea Belmonte, diputada no adscrita expulsada del grup de Podem, i un trànsfuga de Ciutadans va causar que l'alcaldia passés a mans del popular Luis José Barcala Sierra en no arribar la candidata a obtenir més vots positius que negatius, i tractar-se el grup del Partit Popular la llista més votada en les eleccions de 2015. Posteriorment es va voler presentar per a liderar la candidatura a les eleccions de 2019, però va perdre amb el candidat Paco Sanguino amb un 45% dels vots.

## Notes

* ↑ Va ser destituïda breument entre el 23 i el 26 d'abril de 2018 per Miguel Castelló, canvi que mai va ser efectiu.

## Referències

* ↑ Arcay, Carlos «Los socialistas fulminan a Eva Montesinos de la portavocía municipal». Cadena Ser, 23-04-2018 [Consulta: 21 agost 2020].
* ↑ Pascual, Carolina «Golpe de autoridad de Puig para restituir a Montesinos». Levante EMV, 26-04-2018 [Consulta: 21 agost 2020].
* ↑ Sánchez, Manrique «El socialista Gabriel Echávarri formaliza su dimisión como alcalde de Alicante». El País, ep [Consulta: 21 agost 2020].
* 1 2 Escudero, Elena «Luis Barcala, alcalde de Alicante». Cadena Ser, 19-04-2019 [Consulta: 21 agost 2020].
* ↑ «Eva Montesinos Mas. Ajuntament d'Alacant». Arxivat de l'original el 21 d’agost 2015. [Consulta: 21 agost 2020].
* ↑ Rostoll, Pere «El candidato del aparato del PSPV arrasa en las primarias de Alicante». Levante EMV, 25-02-2019 [Consulta: 21 agost 2020].
# U-Boot tipus XVIII

Els U-Boot tipus XVIII van ser un disseny d'U-boot que havia de millorar els models experimentals anteriors fets per provar la Turbina Walter. La seva producció va ser cancel·lada el 1944 i es va aprofitar el disseny per a construir els U-Boot tipus XXI.

## Antecendents

A les primeries de la dècada dels anys 30 del segle xx, Hellmuth Walter havia dissenyat un petit submarí per fer proves de la seva nova turbina i el 1939 va ser autoritzat per a construir un vaixell experimental, el V-80, que va aconseguir en immersió la velocitat de 28 nusos, trencant els rècords de l'època.
Després de l'èxit de les proves amb el V-80, Walter va contactar el gener de 1942 amb l'Almirall Karl Doenitz que es va entusiasmar amb la idea i va aconseguir l'ordre de construcció de quatre submarins de prova l'estiu de 1942 que donaria lloc als U-boot tipus XVII. Dels resultats d'aquesta sèrie es va dissenyar un versió més gran i ja preparada per a ser usada en combat.

## Projecte

El 4 de gener de 1943 es van atorgar contractes de construcció a les drassanes Deutsche Werke de Kiel per a dues naus del tipus XVIII. Aquests vaixells (U-796 i U-797) havien de ser els primers submarins atlàntics de combat real basats en el dissenys de Hellmuth Walter i tenien un potencial increïble al tauler de dibuix. Aquests vaixells van ser traslladats a les drassanes Germaniawerft de Kiel el 14 de desembre de 1943 per a la seva finalització, però van ser cancel·lats a favor de la producció del tipus XXI el 28 de març de 1944. El tipus XXI conegut com a Elektroboot era extremadament similar en aparença i mida, però en comptes de la turbina Walter utilitzava una quantitat massiva de bateries situades a l'espai on anirien els dipòsits de combustible de peròxid d'hidrogen.

## Referències

* ↑ «Type V 80 - U-boat Types - German U-boats of WWII - Kriegsmarine - uboat.net». [Consulta: 18 març 2020].
* 1 2 «Type XVIII Walter boats - U-boat Types - German U-boats of WWII - Kriegsmarine - uboat.net». [Consulta: 18 març 2020].
* ↑ «The Elektro boats. 2. Developement - Technical pages - German U-boats of WWII - Kriegsmarine - uboat.net». [Consulta: 18 març 2020].
# Ruby Daniel

Ruby "Rivka" Daniel (hebreu: רובי "רבקה" דניאל; malayalam: റൂബി ദാനിയേൽ; desembre de 1912 - 23 de setembre de 2002) fou una dona jueva malayali de Cochin, la primera dona d'aquesta ètnia en ingressar a la Marina índia i la primera jueva de Cochin en publicar un llibre. Entre els anys 1982-1999, Ruby Daniel va traduir a l’anglès més de 120 cançons femenines judeo-malayalameses. Els seus esforços de traducció van obrir el camí a un projecte internacional per traduir i analitzar les cançons de la comunitat jueva de Cochin.

## Primers anys de vida

Ruby Daniel va néixer a Kochi, a l'Índia i va destacar a l'escola, tant a la pública per a nenes com a l'escola jueva on estudià hebreu, la Torà i la litúrgia de la sinagoga cada matí i cada tarda. Més endavant va assistir a l'Escola Secundària Superior de Noies de St. Treasas a Ernakulam, on va acabar el batxillerat. També estudiaria un any al St. Teresa's College, però ho va deixar després que el seu pare i el seu avi morissin el mateix any.

## Carrera militar

Ruby Daniel es va allistar a l'exèrcit i va servir a les Forces Armades de l'Índia. No només és coneguda per haver estat una de les poques dones de l'exèrcit indi en aquell moment, sinó també per ser la primera dona índia jueva i la primera keralita en fer-ho en la història índia moderna. Treballà durant més de quinze anys al servei del govern com a secretària al Tribunal Suprem i, del 1944 al 1946, a la secció femenina de la Royal Indian Navy.

## Carrera literària

Va fer l'aliyà el 1951 i es va traslladar al kibutz predominantment ashkenazi i secular Neot Mordechai.
A les seves memòries de 1995, "Ruby de Cochin", parla d'un quart mètode de matrimoni entre els jueus de Cochin: el del testimoni de tota la congregació que ha acudit a les noces. Les memòries inclouen també la seva experiència a les Forces Armades de l'Índia com a dona jueva entre homes hindús i musulmans.
Per tal de preservar la cultura jueva de Cochin, Ruby Daniel va publicar un llibret de nou cançons judeo-malayalameses, transliterades en hebreu. Més endavant, va treballar molt durant la dècada de 1990 per a traduir unes 130 cançons a l'anglès, cantades per les dones jueves malayalameses,

## Obra

* We Learned from the Grandparents: Memories of a Cochin Jewish Woman. 1992
* Ruby of Cochin .Jewish Publication Society (JPS). 1995

## Referències

* 1 2 3 «Ruby Daniel». Jewish Women's Archive. [Consulta: 12 octubre 2013].
* ↑ ‘Ruby of Cochin’ provides firsthand look at bygone era of India’s Jews Arxivat 2016-08-29 a Wayback Machine.. The Jewish Chronicle
* ↑ «The Journal of Asian Studies». Jewish Women's Archive. [Consulta: 12 octubre 2013].
* ↑ «Ruby Daniel». Cambridge Journals Online. [Consulta: 12 octubre 2013].
* ↑ Jewish folk songs similar to those of Kerala. Deccan Chronicle
* ↑ Women sing, men listen. Bulletin du Centre de recherche français à Jérusalem